Vedtekter for Villduen barnehage sa

***Barnehagevedtektene er fastsatt av styret, den 22.02.1994 og sist endret i styremøte***

Vedtatt på styremøte 22.februar 1994,med endringer vedtatt 23.juni 1994 , 18.august 1994, 21.april.2006,7.februar 2013, 22. juni 2018., 2.12.2020.

I tillegg til disse barnehagevedtektene samvirkevedtekter for Villduen barnehage.

# Eierforhold

**Villduen barnehage** er et samvirkeforetak, og eies og drives av medlemmene i samvirkeforetaket, se samvirkevedtektene pkt. 5 ,6 og 7

# Formål

Barnehagen skal i samarbeid og forståelse med hjemmet ivareta barnas behov for omsorg og lek, og fremme læring og danning som grunnlag for allsidig utvikling. Barnehagen skal bygge på grunnleggende verdier i kristen og humanistisk arv og tradisjon, slik som respekt for menneskeverdet og naturen, på åndsfrihet, nestekjærlighet, tilgivelse, likeverd og solidaritet, verdier som kommer til uttrykk i ulike religioner og livssyn og som er forankret i menneskerettighetene.

Barna skal få utfolde skaperglede, undring og utforskertrang. De skal lære å ta vare på seg selv, hverandre og naturen. Barna skal utvikle grunnleggende kunnskaper og ferdigheter. De skal ha rett til medvirkning tilpasset alder og forutsetninger.

Barnehagen skal møte barna med tillit og respekt, og anerkjenne barndommens egenverdi. Den skal bidra til trivsel og glede i lek og læring, og være et utfordrende og trygt sted for fellesskap og vennskap. Barnehagen skal fremme demokrati og likestilling og motarbeide alle former for diskriminering.

Barnehagen skal drives i samsvar med de til enhver tid gjeldende lover, forskrifter, vedtekter, fastsatt budsjett og årsplan for barnehagens pedagogiske virksomhet.

# Barn og foreldres medvirkning.

# Barns rett til medvirkning:

# Barn i barnehagen har rett til å gi uttrykk for sitt syn på barnehagens daglige virksomhet og i saker som gjelder dem selv. Lov om barnehager § 3. Barn skal jevnlig få mulighet til aktiv deltakelse i planlegging og vurdering av barnehagens virksomhet. Barnets synspunkter skal tillegges vekt i samsvar med dets alder og modenhet.

***Foreldreråd, samarbeidsutvalg og eierstyre.***

For å sikre samarbeidet med barnas hjem, skal hver barnehage ha et foreldreråd og et samarbeidsutvalg Jf. Lov om barnehager § 4. Foreldrerådet består av foreldrene til alle barna. Foreldrerådet skal fremme foreldrenes fellesinteresser og bidra til at samarbeidet mellom barnehagen og foreldregruppen skaper et godt barnehagemiljø.

Samarbeidsutvalget (SU) skal være et rådgivende, kontaktskapende og samordnende organ. Utvalget skal arbeide for å fremme samarbeidet mellom barnehagen og hjemmene, og skal bli forelagt saker som er viktige for barnehagens innhold og virksomhet, og for forholdet til foreldrene. Samarbeidsutvalget består av foreldre og ansatte i barnehagen, slik at hver gruppe er likt representert. Barnehagens eier kan delta etter eget ønske, men ikke med flere representanter enn hver av de andre gruppene.

Samarbeidsutvalget skal fastsette barnehagens årsplan. Øvrige saker av viktighet er for eksempel forslag til budsjett eller driftsendringer.

SU har rett til å uttale seg dersom barnehagen må søke om dispensasjon fra normen om pedagogisk bemanning. SU`s uttalelse skal legges ved eiers søknad om dispensasjon. SU har i hovedsak en rådgivende funksjon, men unntak av vedtagelse av årsplanen.

***Eierstyret:***

***Barnehagene er en privateid barnehage som drives som et samvirke.***

Barnehageeier har ansvaret for at barnehagen drives i samsvar med gjeldende lover og forskrifter. Jf. Lov om barnehager § 7.

Samvirkestyret er ansvarlig for drit av foretaket og skal være et kontrollorgan for barnehagen. Videre fungerer samvirkestyret som barnehagens øverste organ mellom årsmøtene. Samvirkestyret består av 4-6 representanter fra foreldrene og blir valgt inn på årsmøte for en to års periode. Daglig leder skal stille, men har ikke stemmerett i styret. Ansattes representant velges av personalet og velges for en 2 år periode. Samvirkevedtekter.

# Rett til barnehageplass.

I henhold til Lov om barnehager § 16, har barn som er født før 1. september rett til barnehageplass fra og med august året etter. Barn som er født i september, oktober og november har rett til plass innen utgangen av den måneden barnet fyller ett år. Barn har rett til plass i den kommunen det er bosatt.

***Opptak***

Det gjennomføres ett hovedopptak årlig med søknadsfrist 15. februar. Kommunen skal legge til rette for en samordnet opptaksprosess. <https://foresatt.visma.no/haugesund>

Søknad om plass gjøres elektronisk via kommunens hjemmeside. Barnehageplassen gjelder fra 15. august til 14. august det året barnet begynner på skolen, eller til plassen blir sagt opp.

Samtlige søkere får svar på søknaden om barnehageplass med mulighet for å klage og klagefrist. Klager som ikke innvilges sendes Haugesund kommunes klageutvalg. Ved ledige plasser i løpet av året, foretas supplerende opptak.

Opptakskriterier i prioritert rekkefølge gjelder innenfor opptakskretsen:

1. Barn med nedsatt funksjonsevne skal ha prioritet ved opptak Jfr. §18. Lov om barnehager og

barn med rett til spesialpedagogisk hjelp §31 i Lov om barnehager og barn med vedtak etter Lov om barnehager § 18.

1. Søsken av barn som har plass i barnehagen.
2. Barn av ansatte, dersom dette er viktig for å få besatt stillinger / beholde ansatte i barnehagen.
3. Søkere med Villduen barnehage på 1. og 2. prioritet, uavhengig av fødselstidspunkt.
4. Barn som ellers står på barnehagens søkerliste.

# Opptaksperiode, klage ved avslag, oppsigelse og permisjon.

Barnehageopptaket samordnes med Haugesund kommune. Søknad om plass gjøres elektronisk via kommunenes hjemmeside og innen 15. februar. – Foreldrenes ønsker, og behov skal tillegges stor vekt. Jf. Lov om barnehager § 17 .

Daglig leder kan tilby barnehageplass etter kapasitet utenom samordnet opptaksprosess. Beslutningen om opptak av barn i barnehagen og tildeling av ledige plasser foretas av barnehagen etter skriftlig søknad.

Barnehageåret er fra 15. august til 14. august det året barnet starter på skolen. Samtlige søkere vil motta svar på søknaden med mulighet for å klage og klagefrist.

Oppsigelse fra foresattes side gjøres via foreldreportalen på kommunens hjemmeside og ved skriftlig beskjed til barnehagen. Det er tre måneder oppsigelsestid fra den 1. i påfølgende måned.

Ved oppsigelse av plass etter 15. februar løper betalingen ut barnehageåret, med betalingsfri i juli. Dersom barnehagen får inn nytt barn i oppsigelsesperioden, skal betalingsplikten i oppsigelsestiden reduseres forholdsmessig.

Det kan søkes om permisjon fra tildelt plass. Permisjonen gis for ett barnehageår, søknad sendes daglig leder før 1. februar. Det vil ikke være mulig å søke permisjon første året barnet er i barnehagen.

# [Foreldrebetaling](https://www.pbl.no/barnehagedrift-og-tilskudd/foreldrebetaling/makspris/)

# Foreldrebetalingen reguleres i henhold til maksimalgrense som blir fastsatt av Stortinget, jf. Lov om barnehager §20. Det betales for 11 måneder i året, juli måned er betalingsfri.

Ved fravær må avgiften betales. Det regnes for fravær dersom barnet ikke møter i rett tid etter

ferien. Uregel­messig betaling kan forårsake at barnet mister plassen. Foreldrebetalingen forfaller til betaling fortrinnsvis den 15. i hver måned-

Ved vesentlig mislighold eller når tungtveiende grunner tilsier det, kan barnehageplassen sies opp eller heves med umiddelbar virkning. Styret fatter vedtak om oppsigelse eller heving av barnehageplassen. Foresatte/foreldre skal ha skriftlig melding om oppsigelses- eller hevingsvedtaket i henhold til samvirkelovens § 23.

***Søskenmoderasjon***

Søskenmoderasjon gis etter kommunale retningslinjer: 30% for barn nummer to. For det tredje barnet har Stortinget vedtatt gratis barnehageplass fra høsten 2023. Søskenmoderasjon gis til søsken som til enhver tid er registrert bosatt på samme adresse i folkeregisteret.

***Reduksjon i foreldrebetaling og gratis kjernetid***.

Familier med lav inntekt kan søke om redusert betaling. Familier skal ikke betale mer enn 6% av den samlede inntekten til husholdningen for en barnehageplass. Gratis kjernetid gjelder for alle 2, 3, 4 og 5 åringene og barn med utsatt skolestart som bor i husholdninger med lav inntekt. Søknadskjema gratis kjernetid finner du på Haugesund kommune sine sider.

***Kostpenger.***

Kostpenger kommer i tillegg til maksimalpris***.*** Det er samarbeidsutvalget som bestemmer satsen, Foreldrerådet skal høres i saken. jf. § 4 Lov om barnehager.

Mattilbudet følger Nasjonal faglig retningslinjer for mat og måltider i barnehage.

# Leke- og oppholdsareal

Barnehagens norm for arealutnytting er 4,0 m² leke- og oppholdsareal for barn over 3 år, og 5,5 m² for barn under 3 år.

# Internkontroll

Barnehagen har internkontroll for å sikre at kravene i Lov om barnehager med forskrifter følges. Barnehagen benytter seg av internkontrollsystem levert av PBL Jf. Lov om barnehager § 9

1. ***Personopplysninger og samtykke.***

Barnehagen vil be om personopplysninger for best mulig å kunne legge til rette for barnet. Det vil innhentes samtykke fra foreldre/ foresatte og opplysningene vil bare bli bruke slik samtykket beskriver. Samtykke vil gjelde for perioden barnet går i barnehagen. Et samtykke er frivillig og kan når som helts trekkes tilbake.

Barnehageeier har lovpålagt plikt til å sørge for at personopplysninger som behandles elektronisk, eller oppbevares i arkivskap, er tilfredsstillende sikret.

# Åpningstid og ferie

Åpningstider: 7.00- 16.30

Barnehageåret starter 15.08 og slutter 14.08

Barnehagen er åpen fra kl. 7.00 til kl. 16.30 mandag til fredag og stengt på helligdager.

Ved behov kan barnehagen åpnekl. 6.45

Barnehagen holder stengt julaften og nyttårsaften dersom disse faller på en hverdag. Onsdag før skjærtorsdag stenger barnehagen kl. 12.00.

**Planleggingsdager:**

I løpet av året er barnehagen stengt *5* kurs- og planleggingsdager. Disse forsøkes avviklet i forbindelse med kommunens planleggingsdager for grunnskolen. Foreldre/foresatte vil senest *2 måneder* før bli orientert skriftlig om stenging i denne forbindelse.

**Ferie:**

Alle barn i barnehagen skal avvikle fire ukers ferie i løpet av barnehageåret. Hvorav minst tre uker sammenhengende i perioden 1. juni til 31. september. Daglig leder kan etter søknad, innvilge avvikende ferie. Dette må ikke medføre vesentlig ulempe for driften av barnehagen.

Foreldre skal innen **15. april** gi melding om når barnet skal ha sommerferie. Barn som slutter i barnehagen, skal avvikle 4 uker ferie innen 14. august.

Ved uttak av ferie som enkeltdager må dette meldes skriftlig innen 2 uker før avvikling.

1. ***Forsikring:***

Barn med plass i barnehagen har kollektivt ulykkesforsikring gjennom barnehagen. Forsikringen er levert av Gjensidige og er gjeldende hele døgnet. Forsikringen dekker behandlingsutgifter etter skade eller ulykke, og den kan gi erstatning ved varig medisinsk invaliditet og ved dødsfall.

1. ***Ansvar:***

Personalet har ansvar for barna den tiden de er i barnehagen. Levering og henting av barna er foreldre/foresattes ansvar. Den som følger barnet til barnehagen, må ikke forlate barnet før de har vært i kontakt med en fra personalet. Barnehagen må få beskjed når andre personer enn vanlig skal hente barnet. Beskjeder til personalet skal ikke formidles gjennom barnet, men direkte til personalet.

Barnehagen har ikke ansvar for medbrakte klær eller andre eiendeler.

De ansatte i barnehagen kan ikke ta med barna som passasjer i egen bil eller offentlig

transportmiddel uten foreldre/foresattes skriftlige samtykke. Barn som tas med i privatbil skal være sikret i henhold til veitrafikkloven.

Det skal innhentes skriftlig tillatelse fra foreldre/foresatte før det gjøres filmopptak av barna.

Filming som blir brukt til veiledning skal det innhentes særskilt tillatelse til. Ved bruk av levende -eller stillbilder til publisering på internett, brosjyrer og lignende, skal foreldre/foresatte gi skriftlig samtykke først.

Det skal innhentes skriftlig samtykke fra foreldre/foresatte før barnet kan delta på badeturer eller aktiviteter i svømmebasseng. Deler av personalet i barnehagen skal ha godkjent livredningskurs.

Hele personalgruppen i barnehagen skal ha godkjent førstehjelpskurs.

# Andre forhold av betydning

***Dugnad:***

Som deleier i samvirket samtykker du til å delta på dugnad. Dugnad arrangeres etter lister som blir utarbeidet av daglig leder. Det blir 1 dugnad pr. år pr. familie på ca. 2 timer. Liste over forfallende arbeid kommer i egen perm.

til barnehagen, f.eks. dugnad og håndtering av personopplysninger i barnehagen]

# Vedtektsendring

Styret i barnehagen kan foreta endringer i barnehagevedtektene. Endring kan gjennomføres med alminnelig flertall i styret. Slik endring skal varsles skriftlig med minst to måneders frist før iverksettelse.